open-index/open-wikipedia-markdown huggingface dataset:
Hamangiakulturen

**Hamangiakulturen** var en midtre neolittisk kultur i Dobrudsja (Romania og Bulgaria) på den høyre bredden av Donau i Muntenia og i sør på andre halvdel av 6000-tallet f.Kr.. Kulturen har sitt navn etter det arkeologiske funnstedet som ble oppdaget i 1953 langs innsjøen Golovița, i Baia-Hamangia i Romania.

## Opprinnelse

Hamangiakulturen er forbundet med den neolittiske kulturen i Donau-deltaet og ved Dobrudsja. Den omfatter elementer fra Vinčakulturen, Dudeștikulturen og Karanovokulturen (III), men kan også være basert på en opprinnelig og stedegen jeger- og samlerkultur. Hamangiakulturen utviklet seg til den etterfølgende Karanovokulturen, Boiankulturen, og Varnakulturen i sen kobberalder uten merkbare brudd. Hamangiakulturen har blitt delt inn i tre faser, og det antas at den begynte på midten av 6000-tallet f.Kr.

Bosetningene besto av rektangulære hus med et eller to rom, bygget av kvistflettverk og mørtel, tidvis med grunnmur av stein (som i Durankulak). De var normalt arrangert på en rektangulær nett og kan ha dannet små landsbyer. Bosetningene er lokalisert langs kysten, langs bredden av innsjøer, på nedre og midtre elveterrasser, og tidvis i huler.

De la sine døde sammenkrøpne eller utstrakte begravelser på egne gravsteder. Gravgaver tenderte til å være uten steingods i Hamangia I. Gravgaver besto av flint, bearbeidet skjell, redskaper av bein og pyntegjenstander i skjell.

## Kunstgjenstander
Et karakteristisk trekk ved kulturen var dekorative vaser pyntet med kompliserte geometriske tegninger (spiralmotiver) og terrakottafigurer av mennesker som tilsynelatende uttrykker en dyp åndelighet, særlig to figurer kjent som «Tenkeren» og «Sittende kvinne» (se bilder) som anses som kunstneriske mesterverk fra steinalderen.

## Betydningsfulle steder
* Cernavodă, gravsted hvor de berømte statuettene «Tenkeren» og «Sittende kvinne» ble avdekket.
* Baia-Hamangia, som ga navn til kulturen, ble oppdaget i 1953 langs innsjøen Golovița nær kysten av Svartehavet, i Baia-Hamangia i Romania.

## Litteratur
* Dumitru Berciu: *Cultura Hamangia*. București: Editura Academiei Republicii Socialiste România, 1966.

## Eksterne lenker
* Romania Neolithic Figurines (Hamangia): The «Thinker» & the «Seated Woman» – Masterpieces of Neolithic Art
Øvre Siang vannkraftverk

**Øvre Siang vannkraftverk** er et prosjektert, men ikke igangsatt utbyggingsprosjekt for vannkraft i elva Siang i det nordøstre India, med nedbørsfelt i delstatene Andhra Pradesh og Assam. Vannkraftverket er tenkt utbygd i øvre del av Siang i Brahmaputra-vassdraget, som også har andre vannkraftprosjekter i dette området. Totalt prosjektert vannkrafteffekt i denne delen av Siang-elva er potensielt 12&nbsp;000 MW.
Ghazi Barotha-demningen

**Ghazi Barotha-demningen** er en demning i Indus i Khyber Pakhtunkhwa i Pakistan. Demningen ligger nedenfor Tarbela-demningen, og avgir vann til et kanalanlegg med et vannkraftverk lengre nede i elva, der hvor Indus og Haro renner sammen ved byen Barotha. Totalt installert vannkrafteffekt i produksjonsanlegget er 1&nbsp;450 MW. Vannet som ledes i kanaler til vannkraftstasjonen, sluses etter kraftproduksjon tilbake til Indus-elva. Anlegget stod ferdig i 2002.

## Referanser


## Eksterne lenker
* Ghazi Barotha.
Mangla-demningen

**Mangla-demningen** er en demning med vannkraftverk i elva Jhelum, som inngår i Indus-bekkenet i provinsen Azad Kashmir i Pakistan. Vannkraftverket har en total installert produksjonseffekt på 1&nbsp;000 MW, fordelt på 10 turbiner. Anleggsarbeidene startet i 1961, og vannkraftverket ble igangsatt for kraftproduksjon i  1967. Den ble bygget med midler fra Verdensbanken. Det ligger om lag 100 km sørøst for Islamabad.

Demningens lengde er 3&nbsp;140 meter, og høyden 138 meter. Dette er en av verdens største demninger. Reservoaret har et vannvolum på 7,25 km³, eller 7&nbsp;250 millioner m³. 

## Referanser


## Eksterne lenker
* 
* Artikkel i Time: ''Dam at Mangla''
Gjensynsgleder

*Gjensynsgleder* er en novellesamling skrevet av forfatteren Kjell Ola Dahl. Boka kom ut i 2002. 

Samlingen består av fem noveller, alle  skrevet i første person entall – et fortellende jeg.  Sentrale tema for novellene er kjærlighetsrelasjoner og besettelser, vennskap, kunst og litteratur. 

Novellene henter handling både fra Norge og utlandet. Novellen som heter *Maskerade* har handling fra Venezia. Novellen som heter *Herskerinnen* har handling fra Kisumu ved Victoriasjøen i Kenya.

## Novellene i Gjensynsgleder
**Maskerade*
**Den blå veven*
**Herskerinnen*
**Gjensynsglede*
**Kvinne med lutt*.
Ceciliaprisen

**Ceciliaprisen** (svensk: *Ceciliapriset*) er Stockholms stifts musikkpris oppkalt etter kirkemusikkens skytshelgen Cecilia.

## Prisvinnere
*2009 Kerstin Börjeson
*2007 Carina Olofson
*2006 Mats Broström
*2005 Rutger Åsheim
*1996 Per Thunarf
*1995 Sten Höge
*1992 Lars-Ewe Nilsson

## Referanser
Torvald Fiskå

**Torvald Fiskå** (født 3. november 1899 i Strand, død 23. januar 1944 i Natzweiler) var en norsk offiser og motstandsmann under andre verdenskrig.

## Liv og virke
### Bakgrunn
Fiskå vokste opp på Fiskå i Strand i Rogaland.  Foreldre var Taletta Gjerde og Johan Fiskå. Etter konfirmasjonen gikk han en vinter på framhaldsskole i Strand, deretter en vinter på Utgarden fylkesskole, og til sist underoffisersskolen i Kristiansand. I 1931 ble han gift med Johanna Grødem fra Strand. Sammen hadde de fire barn.

### Andre verdenskrig
Ved krigsutbruddet i 1940 var han bonde, men også vernepliktig løytnant. Han deltok på norsk side i kampene ved i Gloppedalen og Dirdal, som sjef for en bombekasteravdeling.  Da kampene var over satt han fanget i omtrent to uker. Vel hjemme igjen fikk han arbeid på Stålverket på Jørpeland.

Med sin offisersutdanning var han en naturlig medarbeider når de lokale motstandsgruppene skulle organiseres i Distrikt 19 (Strand) i Milorg.  Han var tidlig interessert i å få tak i de militære mannskapsrullene for Strand og Ryfylke, som var lagret i Somaleiren i Sandnes.  En lokal kontakt i Stavanger gjennomførte et innbrudd og sikret seg mannskapsrullene.  Med utgangspunkt i disse kunne Fiskå sette opp en militær plan for styrker som ville være mulig å mobilisere i Strand.

Fiskå fikk hjelp av Harald Brekke, som gjennomførte arbeidet med å etablere lister for området rundt Jørpeland.  Håkon Barkve i Bjørheimsbygd satte opp lister for midtre Strand, mens Torvald Alsvik hadde oppgaven for nordre Strand.  Organiseringen var satt opp troppevis, med utvalgte skarpskyttere.  Fagfolk var ført opp, slik at en visste hvem som kunne gjennomføre elektrikerarbeid, sprengning, sjåføroppgaver osv.  Sammen med annen type etterretningsinformasjon inngikk mannskapslistene i en større rapport som ble smuglet ut til styresmaktene i London høsten 1942. 

### Konsentrasjonsleir
I løpet av høsten 1942 ble en rekke av deltakerne i Milorg i Strand arrestert av Gestapo.  Fiskå ble arrestert 29. november 1942. Han satt fengslet i Stavanger og på Grini før han ble sendt i tysk konsentrasjonsleir. Han døde i Natzweiler 23. januar 1944.

Fiskå ble i 1945 post mortem tildelt Krigsmedaljen. En minnestøtte over ham er reist på Fiskå, avduket 6. juni 1948.

## Litteratur
* 

* 

* Til minne – Trygve Holst, Torvald Fiskå Strand historie og ættesogelag.  Besøkt 1. januar 2020.
Per Mårtensson

**Per Mårtensson** (født 1967 i Östersund) er en svensk komponist, musikkskribent og musiker (sanger, bassgitar).

Mårtensson var medlem i Stonecake fra 1995. 

Han underviser i komposisjon ved Gotlands Tonsättarskola, der han også er kunstnerisk leder.

## Filmmusikk i utrvalg
* 1994 – *[[Illusioner]]*  
* 1993 – Påklädningen 

## Diskografi i utvalg
* Flauto con forza, PSCD 173
* the peärls before swïne experience, Caprice CAP21587. 1998

## Priser og utmerkelser (utvalg)
* 2008 – *[[Christ Johnson-prisen|Den 'store' Christ Johnson-prisen]]*
* 2000 – *[[Christ Johnson-prisen|Den 'lille' Christ Johnson-prisen]]*

## Referanser


## Eksterne lenker
* 
*
Gemini 1

**Gemini 1** var den første romferden i NASA sitt Gemini-program. Hovedmålet var å teste den nye bærerraketten Titan-II, samt integriteten til selve kapselen. Ferden varte i 3 dager og 23 timer. Gemini 1 vendte tilbake til jordatmosfæren over Sør-Atlanterhavet et sted mellom Sør-Amerika og Afrika.
Fangeleir

**Fangeleir** er betegnelsen på et avsperret område (leir) hvor en sperrer inne fanger, slik som kriminelle, krigsfanger eller politiske fanger. Konsentrasjonsleirer er fangeleirer med særlig grufulle forhold, og folk blir ofte sendt dit uten lov og dom. Noen av disse konsentrasjonsleirene blir også kalt *dødsleirer*, da hele poenget med de var å drepe flest mulig fortest mulig. Dette var særlig tilfelle med noen av de største nasjonalsosialistiske leirene, der flertallet av de sivile fangene ble valgt ut og sendt rett i gasskamrene for å dø uten å en gang ha fått fangenummer eller blitt registrert. Om fangene ble tvunget til å arbeide, kan en fangeleir blir kalt en *arbeidsleir*.

## Se også
* Fengsel
* Tukthus
* Flyktningleir
* Internering

## Kilder
*
Kro (anatomi)

**Kro** er en tynnvegget utviding i fordøyelseskanalen, som ulike dyr bruker til mellomlagring av mat, for eksempel fugler og noen utdødde ikke-flygende dinosaurer, bier og virvelløse dyr, som blant annet snegler, meitemarker, igler og insekter.

Hos fuglene er kroen en utposing på spiserøret som fungerer som midlertidig lagringsplass, før maten går videre til kjertelmagen (*proventriculus*) og muskelmagen eller kråsen (*ventriculus*). I kroen bløtes også maten opp litt og gjør fordøyelsen enklere. Den er spesielt godt utviklet hos mange hønsefugler, duer og ender, mens for eksempel ugler nærmest mangler kro. Kroen gjør det mulig for en fugl å spise en stor mengde mat, for eksempel frø, på kort tid og deretter fly til et sikkert sted hvor den kan fordøye føden eller gulpe den opp som mat til avkommet. Hos maur (bladlussukker, også kalt honningdugg) og bier (nektar) tjener kroen som et midlertidig oppbevaringssted for flytende føde.

## Kromelk
Hos flamingoer, duer og keiserpingvin er kroen forbundet med spesielle kjertler (*glandula*) som produserer en næringsrik substans kalt **kromelk** (duemelk). Fuglene mater avkommet med kromelk i den første tiden etter klekkingen. Kromelken er fullverdig mat tilpasset avkommets behov, og den er svært næringsrik.

## Referanser
Gela (geologi)

**Gela** er en alder. Det er omdiskutert om den hører til i epoken pliocen eller til pleistocen. Den startet for 2&nbsp;588&nbsp;000 ± 50&nbsp;000 år siden og sluttet for 1&nbsp;806&nbsp;000 ± 50&nbsp;000 år siden. Gela kommer etter chattium og før burdigalium. 

International Union for Quaternary Research (INQUA) har foreslått å flytte gelasium fra pliocen til pleistocen siden den geologiske tidsskalaen da ville være mer konsistent med de viktige endringene i klimaet, havene og biotaen på jorda for 2,588 millioner år siden. 

## Referanser
Gediminas Kirkilas

**Gediminas Kirkilas** (1951–2024) var en litauisk politiker, som var statsminister i Litauen fra 2006 til 2008. Han representerte Litauens sosialdemokratiske parti (LSDP).

## Liv og virke
### Bakgrunn
Gediminas Kirkilas vokste opp i bydelen Žvėrynas i Vilnius i sovjettiden. Etter militærtjenesten studerte han litauisk filologi, samtidig som han arbeidet med å konservere kulturminner, som kirker og Verkiaipalasset. Han ble tatt opp som medlem av Det litauiske kommunistpartiet i 1978 og hadde ulike verv i partiapparatet.

### Politiker i det uavhengige Litauen
Litauen erklærte, som den første sovjetrepublikken, sin uavhengighet fra Sovjetunionen i mars 1990. Kirkilas fulgte sin mentor Algirdas Brazauskas og andre reformorienterte, tidligere medlemmer av kommunistpartiet inn i Litauens demokratiske arbeiderparti. Han ble valgt inn i det litauiske parlamentet, Seimas, ved de første frie valgene i 1992.

Kirkilas ble en viktig utenriks- og forsvarspolitiker, blant annet som leder i Litauens nasjonale sikkerhetskomité, leder av den litauiske delegasjonen til NATOs parlamentarikerforsamling og leder i utenrikskomitéen i Seimas.

I 2001 slo arbeiderpartiet seg sammen med Litauens sosialdemokratiske parti, der Kirkilas ble nestleder.

### Forsvarsminister og statsminister
Kirkilas ble utnevnt til forsvarsminister i Algirdas Brazauskas’ regjering i 2004. Ved regjeringskrisen i 2006 overtok Kirkilas som statsminister.

Han styrte gjennom en periode med stor økonomisk vekst, men ble kritisert for å ha oversett tegnene til den kommende finanskrisen og ikke hatt en strammere finanspolitikk. Regjeringen tok strategiske beslutninger om kjernekraft og styrket forholdet til nabolandet Polen. Ved valget til Seimas i 2008 mistet regjeringspartiene flertallet, og regjeringen gikk av.

Kirkilas var leder i Litauens sosialdemokratiske parti fra 2007 til 2009.

### Senere virke
Han satt som medlem av Seimas frem til valget i 2020, de siste åtte årene som leder i komitéen for EU-saker.

I 2017 var Litauens sosialdemokratiske parti splittet i synet på regjeringsdeltagelse, og Kirkilas brøt med partiet og dannet Litauens sosialdemokratiske arbeiderparti (LSDDP), som han ledet frem til 2021.

Kirkilas døde 20. april 2024 i Vilnius i en alder av 72 år.

## Referanser
Gene Dalby

**Gene-Haavard Dalby** (født 1957) er en norsk lyriker. Han debuterte i 1979 med diktsamlingen *Linedanser på piggtråd*.

## Verk
* 1979 *Linedanser på piggtråd* (Aschehoug) ISBN 82-03-10117-8
* 1981 *Flammekaster* (Aschehoug) ISBN 82-03-10467-3
* 1982 *Frostknuter* (Aschehoug) ISBN 82-03-10719-2
* 1983 *Neon/furu : daitoshi-haiku/haiku* (Aschehoug) ISBN 82-03-11112-2
* 1984 med Cindy Haug *Elektrisk ereksjon : av Cindy og Geneale dikt : en sambok* (Aschehoug) ISBN 82-03-11359-1
* 1985 *Gene Dalby* (Aschehoug) ISBN 82-03-15139-6
* 1986 *Med månen som monokkel* (Aschehoug) ISBN 82-03-15422-0
* 1987 *Den tatoverte tungen* (Aschehoug) ISBN 82-03-15792-0
* 1990 *Øm ulv* (Aschehoug) ISBN 82-03-16128-6
* 1992 *Gyldne sårkanter* (Aschehoug) ISBN 82-03-16574-5
* 1994 *Rå* (Aschehoug) ISBN 82-03-17457-4
* 1998 *Første møte med Atlantis* (Aschehoug) ISBN 82-03-18044-2
* 2002 *Angst kler meg ikke* (Aschehoug) ISBN 82-03-18613-0

## Eksterne lenker
* Dagbladet sin forfatterside.
* Aftenposten sin forfatterindeks
Christ Johnson-prisen

**Christ Johnson-prisen**, er en svensk musikkpris innstiftet i 1958. Prisen gis til komponister og er inndelt i to klasser, det 'store' og den 'lille' prisen. En prisnemnd ved Kungliga Musikaliska Akademien peker ut prisvinnerne, vanligvis innen klassisk musikk. Prisene deles ut av kong Carl XVI Gustaf på akademiens høytidsdag.

## Liste over prisvinnere
### Store prisen

### Lille prisen
Inuktun

**Inuktun** er et inuitspråk i den eskimoisk-aleutiske språkfamilien. 

## Litteratur
* Fortescue, Michael 1991: *Inuktun: An introduction to the language of Qaanaaq, Thule* = Inuktun : en introduktion til Thulesproget (Institut for eskimologis skriftrække. ISBN 87-87874-16-4.
Gene Krupa

**Eugene «Gene» Krupa** (født 15. januar 1909 i Chicago, Illinois, død 16. oktober 1973 i Yonkers, New York) var en amerikansk trommeslager.

Krupa begynte å spille trommer i ung alder og deltok på sin første plateinnspilling i Chicago i 1927. To år senere flyttet han til New York og var der elev hos Sanford A. Moeller, og av ham lærte han den såkalte Moellermetoden. I 1935 begynte han i Benny Goodman sitt storband. Han ble her kjent for sitt spektakulære sceneshow.

Krupa gjorde stor suksess i bandet til Goodman, og han nådde stjernestatus med den karakteristiske låta «Sing, sing, sing» i 1938. Samme året sluttet han i bandet, og begynte for seg selv. Solokarrieren stoppet brått da Krupa ble arrestert for misbruk av narkotika i 1943, men etter at han ble frikjent gikk han tilbake til Goodman, og senere Tommy Dorsey, og i 1951 begynte han som bandleder igjen. I løpet av 1950- og 1960-åra spilte han inn flere plater, både som bandleder og med andre artister, og han reiste på mange turneer for Jazz at the Philharmonic før han trakk seg tilbake fra rampelyset.

## Referanser


## Eksterne lenker
* 
* 
* 
* Biografi drummerman.net
Ioneradius

**Ioneradius** er radien av et ion. For ion av bare ett atom er radien av kation mindre enn radien av et nøytralt atom av samme grunnstoff, mens radien av et anion er større enn av det nøytrale atomet.

Ioneradien er avhengig av hva slags ladning ionet har og hva slags grunnstoff det er dannet av. Innen samme grunnstoff vil ion med få elektroner ha mindre radius enn ion med mange elektroner. Trenden er at ioneradien øker når en går nedover i gruppene i periodesystemet og mot høyre i periodene.
Villmarken kaller

***Villmarken kaller*** er en norsk naturdokumentar fra 1964 av Albert W. Owesen. Filmen handler om diverse dyr i norsk natur, presentert gjennom omtrent de fire årstider.

## Produksjon
Lyd var ordnet av Roger Arnoff, Kjell Jensen og Hærnes. Blant fotografene var Hans Hvide Bang, Knut Evensen, Olav Eikøtter og Kjell Søgård.  Zoologisk konsulent var Edvard K. Barth. Filmen tok fire år å ta opp og ett år å redigere de over 100 000 meter film ned til 2 700 meter.

Musikken var spesialkomponert for filmen av Maj Sønstevold.

## Mottakelse
Den debuterte på Scala kino i Oslo den 14. september 1964 og ble sendt femten uker til ende.
Den solgte bra  og mottok derfor Sølvklumpen den 1. oktober 1965 for kinoåret 1964.  Den satte flere rekorder ved kinoer rundt om i landet, men skolebarna betalte jo reduserte billetter.

### Kritikk
Filmmaterialet ble senere delt opp i flere kortfilmer om bevere og rørsangere. Per Høst anklaget Owesen for å ha filmet elger bak et gitter, at rørsangeren med gjøk i redet egentlig var svensk, og for at musene var filmet i Per Hafslunds kjeller, noe Hafslund ikke ville kommentere.  Owesen sa at elgsekvensene var av svenske Kurt Hellstrøm samt Owesen, fra Skrukkelia i Hurdal, i samarbeid med viltassistent Sterner. I et motsvar sa Owesen at Per Høst hadde brukt tamme rever i opptakene på en øy ved Larkollen, til sin film om *Dyreliv i Oslomarka*.  Til dette svarte Høst at det dreide seg om at en rev ble filmet med en død og utlagt hare i munnen.

## Referanser


## Eksterne lenker
*
Eplekake

**Eplekake** er en type bakst som er lagd av epler.

Ingredienser er epler og kanel med sukker som topping. Som kake til kaffen kan den godt serveres kald, men som dessert oftest lunken, med vispet krem eller vaniljekrem eller vaniljesaus.

Eplekake kan pyntes forskjellig, men det er vanligst å la eplene ligge på toppen av kaken.

## Se også
* Apfelstrudel (eplestrudel)

## Eksterne lenker
*
Annegret Richter

**Annegret Richter** (født 13. oktober 1950 i Dortmund) er en tysk tidligere friidrettsutøver som på 1970-tallet konkurrerte for Vest-Tyskland på sprintdistansene.

Richters første mesterskap var EM i 1971 der hun løp for det tyske laget som vant gull på 4 x 100 meter stafett. Under OL i 1972 i München ble hun nummer fem på 100 meter og var med på laget som vant stafettgull på ny verdensrekord.

Foran OL i 1976 i Montréal var storfavorittene på 100 meter den regjerende olympiske mesteren Renate Stecher og Vest-Tysklands Inge Helten, som hadde slått Stechers verdensrekord. Det ble imidlertid Stechers øyeblikk. Hun satte verdensrekord på 100 meter i semifinalen med 11,01. I finalen vant hun med knapp margin og løp på 11,08. Stecher tok sølv, Helten bronse. Tre dager senere fulgte hun opp gullet med sølv på 200 meter og i stafetten.

## Referanser


## Eksterne lenker
* 
* Fakta på Sporting-heroes.net
Grep (program)

**grep** er et lite program for søking i tekst. Programmet er en viktig kommando på nær sagt alle operativsystemer basert  på Unix/Linux.
Tempur

**Tempur-Pedic** er et amerikansk firma som produserer madrasser og puter lagt av viskoelastisk og temperatursensitivt materiale med åpne celler. Materialet føyer seg nøyaktig etter konturene i kroppen.

## Eksterne lenker
*
Zonic Entertainment

**Zonic Entertainment** er et norsk nisjeforlag med musikk relatert til den amerikanske komponisten/artisten Frank Zappa. Forlaget ble opprettet 2007 og eies av Hot Club Records.

## Utgitt musikk
*Strange News From Mars (2007) Jon Larsen, Tommy Mars, Bruce Fowler, Jimmy Carl Black, Arthur Barrow, m. fl
*The Jimmy Carl Black Story (double album) (2008) Jimmy Carl Black, Jon Larsen, Rob Waring, Knut Reiersrud, m. fl
*No Forest Fire (2009) Mar Vista Philharmonic: Tommy Mars, Bruce Fowler, Walt Fowler, Kirk McGetrick, Larry Klimas, Arthur Barrow og Vinnie Colaiuta.
*Willie Nickerson's Egg (2010) Jon Larsen, Tommy Mars, Arthur Barrow, m. fl.
*Colliding Galaxys (2010) Don Preston
*The Bunk Gardner Story - part 1 (2011) Bunk Gardner, Don Preston, Jon Larsen, Arthur Barrow, m. fl.
*The Bunk Gardner Story - part 2 (2011) Bunk Gardner, Don Preston, Jon Larsen, Arthur Barrow, m. fl.
Strange News From Mars

***Strange News From Mars*** er et norsk musikkprosjekt mot et bakteppe av science-fiction, av komponisten og billedkunstneren Jon Larsen som ble påbegynt i 2006. Dens tekstur er en form for surrealistisk ekspedisjon til planeten Mars i det imaginære romskipet «BigEar III». Kunstprosjektet er en pseudodokumentar om ekspedisjonen i artikler, plateutgivelser, billedutstillinger, konserter, og lignende. 

En rekke av Frank Zappas tidligere medmusikanter har deltatt: Tommy Mars (keyboard), Jimmy Carl Black (vokal/perkusjon), Bruce Fowler (trombone), Don Preston (keyboard/vokal), Bunk Gardner (sax, vokal), Arthur Barrow (bass/lydtekniker), og andre. Også en rekke norske musikere har deltatt: Knut Reiersrud, Rob Waring, Ola Kvernberg, Ole Morten Vågan, Håkon Mjåset Johansen, Roar Engelberg og andre. 

## Referanser


## Eksterne lenker
*
Antigravitasjon

**Antigravitasjon** er en hypotetisk fysisk kraft som opphever tyngdekraften. Hittil har ingen demonstrert at antigravitasjon kan fungere. Imidlertid er det noen fysikere som mener det kan la seg gjøre å lage antigravitasjon.

Antigravitasjon er meget utbredt innenfor science fiction.

## Eksterne lenker
* Apparent weight loss in charged capacitors (engelsk)
* Discussions on the first antigravity device ever put on the public market (engelsk)
Kontravekt

En **kontravekt** eller en **motvekt** er en eller flere tunge deler som monteres på maskiner for å unngå at de velter når de løfter tunge gjenstander. På grunn av den harde belastningen er slike vekter ofte laget av stål eller betong. 

Kontravekter ses oftest på gaffeltrucker, mobilkraner og gravemaskiner, men også andre maskiner og redskaper benytter motvektsprinsippet.

Vektens funksjon er å erstatte eller supplere støtteben eller støttehjul på den siden hvor byrden løftes ved at tyngdepunktet rykkes tettere på maskinens loddrette akse.

Kontravekter kan lages på mange måter; alt fra den traktormonterte oljetrommelen fylt med stein eller betong og betongfliser stablet inntil den korrekte motvekten oppnås, og til store spesielt utformede stålklosser som skal transporteres på en blokkvogn.

Også på klaffebroer og enkelte attraksjoner i fornøyelsesparker brukes kontravekter.

## Galleri

Fil:Skansen bru Trondheim.jpg|Kontravekt på Skansen bru i Trondheim
Fil:Jambore.JPG|Motvekt på en tivoliattraksjon


## Eksterne lenker
*
Lyddusj

**Lyddusj**, også skrevet **lyd-dusj** er en retningstyrt høyttaler som fokuserer lyden mot lytterens hode, samtidig som lyden isoleres i størst mulig grad fra omgivelsene.

Konstruksjonen er enten parabelformet eller halvkuleformet. Lydgiveren peker opp i halvkulen som igjen reflekterer lyden direkte mot fokuspunktet. De enkleste modellene gjengir kun mono, mens de halvkuleformede (hemisfæriske) også er istand til å gjengi lyd i stereofoni.

En lyddusj henger i de fleste tilfelle fra taket og «dusjer» lyden over lytterens hode, og dette har gitt opphav til navnet. Det primære formålet med en lyddusj er å fokusere lyden til et spesielt punkt, samtidig som uønsket lyd  til omgivelsene (spillover) reduseres til et minimum. Den beste lydseparasjonen oppnås med halvkuleformede lyddusjer

Det finnes også andre varianter av retningsstyrte høyttalere. Dette omfatter både flate paneler og datastyrte fokuserte høyttalere.

## Bruksområder
Lyddusjer brukes på steder hvor det er ønskelig å styre et budskap (tale eller lydopplevelse) til en mottaker uten at omgivelsene til stadighet blir forstyrret. Museer, opplevelsessentre, lyttestasjoner, kunstinstallasjoner og trafikkinformasjon er vanlige brukere. På Oslo lufthavn, Gardermoen inngikk flere lyddusjer som kunstneriske element, og enkelte av disse dusjene er stadig aktive.

## Steder hvor halvkuleformede (hemisfæriske) lyddusjer er i daglig bruk
Museer:
Fotballmuseet,  Teknisk Museum, Norsk vegmuseum, Skimuseet, Eidsvoll 1814-utstillingen ...

Opplevelsessentre:
NRK Aktivum Opplevelsessenter, VilVite Senteret, Aftenposten, VG, IKEA, Coca Cola, Drammens Tidende, Det Danske Folketing, Jyllandsposten

## Kilder
*Brown Innovation hjemmeside
*Touch-IT hjemmeside
*Softsign hjemmeside
Time videregående skole

**Time vidaregåande skole** var en videregående skole ligger på Bryne i Time kommune. Den ble etablert i 1976 da Bryne handelsskole (etablert 1957) og Bryne yrkesskole (etablert 1964) ble slått sammen. Yrkesskolen hadde bakgrunn i en privat teknisk aftenskole, etablert i 1943.

I 2014 ble skolen slått sammen med Bryne vidaregåande skule til en stor kombinert skole. Rektor ved Time vgs, Lars Tore Helgeland, tok over som rektor ved den sammenslåtte skolen.

Skolekomplekset bestod av fem bygg (A-D). Skolen hadde i 2009 cirka 900 elevplasser innenfor 

*Teknikk og industriell produksjon
*Restaurant- og matfag
* Medier og kommunikasjon
*Helse- og sosialfag
*Byggteknikk
*Alternativ opplæring i mindre grupper

## Rektorer
* 2009-2014: Lars Tore Helgeland
* 2003-2009: Jan Ole Rød
* 1996-2003: Egil Vinningland

## Referanser
Khalistan Commando Force

**Khalistan Commando Force** (KCF) er en militant gruppe i India som er en del av Khalistan-bevegelse for å skape et hjemland kalt Khalistan for alle sikher via væpnet kamp. Ifølge US State Department og assisterende *Inspector General of Punjab Police Intelligence Division* er KCF ansvarlig for drapene på tusenvis av mennesker i India.

I løpet av 1980-årene myrdet organisasjonen Arun Vaidya som ledet den indiske styrkene i *Operation Blue Star* som var en operasjon rettet mot Khalistan-bevegelsen. Gruppen angrep også selgere av alkohol, sigaretter og andre elementer som er forbudt ifølge religionen til konservative sikher.  

KCF led store nederlag på slutten av 1980-tallet, men de fortsatte likevel sin kamp i løpet av 1990-årene, noen ganger jobbet de sammen med andre militante grupper som også jobbet for et eget hjemland for sikher.

I juni 1991 plasserte gruppen bomber på et passasjertog nordvest i Punjab som drepte nesten femti personer. De fleste av passasjererne var hovedsakelig hinduister. I 1995 ble KCF oppført som en av de fire største militante gruppene som kjempet for et fritt Khalistan.

 
Paramjeet Singh Panjwar er den nåværende lederen av KCF. Han opererer fra Pakistan, og ble i 2008 etterlyst for å være blant de topp 10 mest ettersøkte kriminelle i India.  I løpet av juni 2009 gjennomførte gruppen 2 angrep på militære mål, 5 på politiet, og 10 mot sivile.
MIPS (RISC-arkitektur)

**MIPS** (opprinnelig en forkortelse for **''M**icroprocessor without **I**nterlocked **P**ipeline **S**tages*) er en familie med [[Reduced instruction set computer|RISC]] mikroprosessorer som blir utviklet av [[MIPS Technologies]] (tidligere *MIPS Computer Systems'').

Det finnes flere revisjoner av instruksjonssettet til MIPS, deriblant MIPS I, MIPS II, MIPS III, MIPS IV, MIPS V, MIPS32 og MIPS64. De første MIPS-arkitekturene var 32-bit, mens MIPS64 er 64-bit. MIPS32 og MIPS64 er de to revisjonene som er i bruk idag. I tillegg til instruksjons-settet, definerer MIPS32 og MIPS64 også et sett med kontroll-registre.

Flere utvidelser til arkitekturen finnes også, inkludert MIPS-3D som er et sett SIMD desimaltalls-instruksjoner for 3D-grafikk, MDMX (MaDMaX) som er et mer omfattende SIMD instruksjons-sett der 64-bit desimaltallsregistere benyttes til heltalls-beregninger, MIPS16e som tilføyer kompresjon av instruksjonene etter modell fra RISC-arkitekturen ARM, og MIPS MT som tilføyer multitråder.

Ved universiteter og høyskoler har MIPS-arkitekturen vært gjenstand for omfattende studier. Arktitekturen har fått stor innflytelse på senere RISC-arkitekturer, deriblant DEC Alpha. 

MIPS er blitt benyttet i flere innebygde systemer, deriblant TiVo, utstyr med Windows CE, rutere fra Cisco Systems, nettverksmodemer og en rekke spillkonsoll som f.eks. Nintendo 64, Sony PlayStation, PlayStation 2 og PlayStation Portable.

Frem til den 29. desember 2006 ble MIPS RISC-prosessorer benyttet i arbeidsstasjoner og servere fra Silicon Graphics, som kjørte operativsystemet IRIX. På slutten av 1980-tallet og på 1990-tallet ble MIPS-prosessorer også benyttet i datamaskiner fra Digital Equipment Corporation, NEC Corporation, Pyramid Technology, Siemens Nixdorf Informationssysteme, Tandem Computers og flere andre selskaper.

## Referanser
MIPS (andre betydninger)

**MIPS** har flere betydninger:

*MIPS: En familie med RISC-mikroprosessorer som ble lansert i 1981.
*MIPS: En måle-enhet for ytelsen til mikroprosessorer, og en forkortelse for *millioner instruksjoner per sekund*.
Al Jardine

**Alan Charles «Al» Jardine** (født 3. september 1942 i Lima i Ohio) er en USA-amerikansk gitarist, sanger og låtskriver. Han danna sammen med brødrene Brian, Dennis og Carl Wilson og deres fetter Michael Love den betydningsfulle popgrupa The Beach Boys. 

## Liv og virke
### Bakgrunn
Al Jardine var den yngste av de to barna til Virginia og Donald Jardine. De første leveåra hans bodde familien i Lima i Ohio, og så flytta de til Rochester i delstaten New York, der faren arbeida for Eastman Kodak og underviste ved Rochester Institute of Technology. 

Familien flytta seinere til San Francisco og deretter til Hawthorne, der han og storebroren Neal hadde resten av sine ungdomsår. 

### Beach Boys
På high school blei Jardine kjent med Brian Wilson og brødrene hans Carl og Dennis. Sammen med Mike Love starta de The Beach Boys, som skulle bli et av historias mest populære popband.

Jardine spiller bass på gruppas første plate, «Surfin'» fra 1961. Tidlig i 1962 forlot han bandet, men kom tilbake et drøyt år seinere – og var så med i rundt 35 år. Han spilte stort sett rytmegitar og sang harmonistemmer, men han har også førstestemmen på en del sanger, for eksempel «Help Me, Rhonda» og «Cotton Fields». Jardine har en falsettstemme nokså lik Brian Wilsons, og han har derfor ofte erstatta denne på turné. Jardine har også skrevet og produsert enkelte av gruppas sanger.

### Etter Beach Boys
Jardine forlot The Beach Boys i 1998, da Carl Wilson døde. Han har seinere turnert med *Endless Summer Band*, som blant annet bestod av tidligere BB-turnémusikere.  Høsten 2006 spilte han sammen med Brian Wilson på en kort turné i anledning 40-årsjubileet for *[[Pet Sounds]]*. I 2010 gav Jardine ut sitt første solo-studioalbum, *A Postcard from California*, med bidrag både fra BB-kollegene og andre musikere, som Neil Young og Steve Miller.

I 1988 blei The Beach Boys (med opprinnelig besetning) innvotert i Rock and Roll Hall of Fame.

## Referanser


## Kilder
* Jon Stebbins: *The Beach Boys FAQ. All That's Left to Know About America's Band*, Backbeat Books 2011. (Boka har ikke sidetall, så det er vanskelig å oppgi eksakte referanser.)
* Robert Graham Anstey: *The Beach Boys – The Musical Evolution of America's Band*, Anstey 2004, kapittel 7. 

## Eksterne lenker
* 
* 
*
Flavio Briatore

**Flavio Briatore** (født 1950) er en italiensk forretningsmann. Han har vært leder eller teamsjef for to Formel 1-team, først for Benetton Formula, og fra 2000 til 2009 for ING Renault F1. Fra 2007 til 2010 har han vært deleier og styreformann for fotballklubben Queens Park Rangers i London. 16. september 2009 ble Briatore tvunget til å trekke seg fra Renaults F1-team på grunn av sin innblanding i løpfiksing-skandalen under Singapores Grand Prix 2008, hvor Renault-fører Nelson Piquet jr. krasjet med vilje for å hjelpe lagkamerat Fernando Alonso med å vinne løpet. Etter en gransking gjennomført av FIA ble Briatore utestengt på livstid fra alle FIA-sanksjonerte arrangementer. Utestengelsen ble imidlertid opphevet av en fransk domstol 5. januar 2010.

## Referanser


## Eksterne lenker
* 
* 
* 
* Flavio Briatores offisielle nettsted
* Flavio Briatore på f1fanatic.co.uk
Weisse Rosen aus Athen

**«Weisse Rosen aus Athen»** var en slager med Nana Mouskouri. Den var bearbeidet av en gresk folkemelodi av komponisten Manos Hadjidakis. Den tyskspråklige teksten ble skrevet av Hans Bradtke

I 1961 sang Nana Mouskouri på soundtracket til en tysk dokumentar om Hellas. Det resulterte i den tyskspråklige sangen «Weisse Rosen aus Athen» på platemerket Fontana. Den ble en stor slager og solgte i over én million eksemplarer i Tyskland.

## Norsk versjon
Juul Hansen har skrevet en norsk tekst. På norsk bærer den tittelen «Hvite roser fra Athen».

### Innspilling
*Åse Wentzel og Jan Høiland med Frank Cooks orkester. Utgitt på singlen Odeon ND&nbsp;7424 i 1963.

## Referanser
Karl Engstrøm

:*Artikkelen omhandler jazzklarinettist Engstrøm (1908–55).  Se annet sted for rockegitarist [[Karl Engström]]*

**Karl Waldemar «Kalle» Engstrøm**
(født 5. oktober 1908 i Kristiania,
død 17. januar 1955 samme sted)
var en norsk jazzmusiker (klarinett og
saksofon) og bandleder med flere plateutgivelser. Han ble ansatt i Kringkastingsorkestret da dette ble etablert 1. september 1946. I det fullsatte Kringkastingsorkestret spilte han bratsj mens han spilte altsaxofon når orkestret skiftet ham til NRK Danseorkestret.

Han var med i Willie Vieth sitt *Kaba*-orkester og
dannet i 1934 den internasjonalt anerkjente
kvartetten Funny Boys med Finn Westbye,
Gunnar Sønstevold  og Svein Øvergaard.  De ga ut plate i 1938.
Under den andre verdenskrig
ble han med i *Bristol*-orkestret ledet av Øivind Bergh,
samt Alf Søgaard sin kvintett som spilte ved *Humlen*.  Selv ledet han også et orkester.

Engstrøm var også arrangør.  Med Sverre Bergh laget han regimevennlige
versjoner av  «Kostervalsen», «Tyven Tyven», «Melodi», Glenn Millers «Midnatt Serenade» og «Fantasi over Pål sine høner» 
som ble utgitt med Bristol-orkestret.
Han ga også ut arrangement  i samarbeid med 
gitaristen Robert Normann.
Etter den andre verdenskrig trappet han ned, men
var i NRK radios solistparade den 24. mai 1947 med Kringkastingsorkestret. 
Den 10. juni 1949 spilte han saksofon mens Ragnhild Hald leste fra Barbra Ring sin
*Han hadde bare en feil*. Langfredag 1950
spilte han saksofon da Aagot Didriksen leste Vilhelm Krag sine
erindringer fra *Min barndoms have*.

Han var gift med Lilly Engstrøm (1914–56)

## Referanser
NM i fotball for kvinner 1999

**[[NM i fotball for kvinner|Norgesmesterskapet i fotball for kvinner]] 1999** er en norsk fotballturnering. 

Det var det 22. offisielle norgesmesterskap. Trondheims-Ørn slo Athene Moss i finalen som ble spilt fredag 29. oktober på Ullevaal Stadion i Oslo.
Trondheims-Ørn kom til finalen ved å slå Vallset, Verdal, Byåsen og Asker.
Athene Moss kom til finalen ved å slå Bækkelaget, Larvik, Setskog/Høland og Klepp.

## Småfakta
*Ett eliteserielag ble slått ut av et lag fra den øvre divisjonen – Grand Bodø ble slått ut av Byåsen i tredje runde.
*Den største seieren i Norgesmesterskapet det året var delt; Trondheims-Ørns 10-0 over Vallset og Askers 11-1 over Røa.

## 1. runde
De fleste kampene ble spilt tirsdag 27. april.

Molde gikk videre på walk over.

1Søndag 25. april
2Mandag 26. april 

## 2. runde
De fleste kampene ble spilt tirsdag 4. mai

3Onsdag 5. mai
4Fredag 7. mai
5Onsdag 19. mai
6Tirsdag 27. mai
7Onsdag 9. juni
8Søndag 13. juni


## 3. runde
De fleste kampene ble spilt tirsdag 17. august.

9= Onsdag 18. august

## Kvartfinaler
Kampene ble spilt tirsdag 31. august.

## Semifinaler

## Finale

## Kilder
* Stein Langørgens hjemmeside (engelsk)
* Anka avgjorde med bakhodet vg.no
*-Ingen grunn til å gi seg nå! Aftenposten 30. oktober 1999 (papirutgaven).
Jernbanealliansen

**Jernbanealliansen** er en allianse av ni organisasjoner som ønsker å fremme jernbanen i Norge. Alliansens formål er å arbeide for økte bevilgninger til utbygging av jernbaneprosjekter og opprustning av det eksisterende jernbanenettet. Lobbyvirksomhet er blant alliansens viktigste oppgaver. Gjennom direkte påvirkning av beslutningstakere og informasjonsarbeid rettet mot opinionen, skal den arbeide for å øke jernbanens andel av person og godstrafikk i Norge. 

Organisasjonen ble formelt opprettet 10. februar 2009. Styreleder er Tonje E. Orsten Kristiansen, som til daglig jobber i Framtiden i våre hender.

## Medlemmer
* Arbeidsgiverforeningen Spekter
* Framtiden i våre hender
* Landsorganisasjonen i Norge
* LO Stat
* Natur og Ungdom
* Naturvernforbundet
* Norsk Jernbaneforbund
* Norsk Lokomotivmannsforbund
* Trygg Trafikk

## Referanser


## Eksterne lenker
*
Wide Awake in America

***Wide Awake in America*** er den andre EP-platen fra det irske rockebandet  U2, utgitt i 1984. 

## Sporliste
# «Bad» (konsertversjon)
# «A Sort of Homecoming» (konsertversjon)
# «The Three Sunrises»
# «Love Comes Tumbling»

## Medvirkende
*Bono – vokal
*The Edge – gitar, keyboard, vokal
*Adam Clayton – bass
*Larry Mullen jr. – trommer
## Eksterne lenker
*
Renneløkke

**Renneløkke** beskriver det å få en løkke i enden av et tau til å bli selvstrammende når det dras i tauet. En kan enten lage en renneløkkeknute hvorav der finnes flere, eller la tauet gå gjennom en kause eller øyespleis.

Renneløkker brukes til lassoer, snarer, ved festing og sikring av last, til fingerhekling (da brukes galeistikk) – og ved henrettelse ved hengning. Knuten som brukes til henging, kalles på engelsk for *Hangmans knot* eller på norsk *galgestikk*.

## Enkel renneløkke

Image:Slipstek_Auge.jpg|1. Lag en sløyfe med tampen over langparten
Image:Slipstek-2.jpg|2. Snu sløyfen rundt tampen og legg over langparten 
Image:Strickleiterknoten-1.jpg|3. Dra en bukt av langparten gjennom sløyfen
File:Slipstek-4.jpg|4. Stram til, overhånd uten slipp


## Referanser

*Avaldsnes båtforening: «Renneløkke»
International Superhits!

***International Superhits!*** er et samlealbum fra det amerikanske punkrockbandet Green Day utgitt 13. november 2001. Samlealbumet inneholder alle utgitte singler fra albumene *[[Dookie]]* (1994), *[[Insomniac]]* (1995), *[[Nimrod (album)|Nimrod]]* (1997) og **' (2000) samt to nye spor, ''«Maria»'' og ''«Poprocks & Coke»''. Samlealbumet ble gitt ut sammen med DVD-en [[International Supervideos!]], som inneholder alle musikkvideoene som er laget til Green Days singler fra de samme albumene.

==Sporliste==
#«Maria» – 2:47
#«Poprocks & Coke» – 2:38
#«[[Longview (sang)|Longview]]» – 3:53
#«[[Welcome to Paradise]]» – 3:44
#«[[Basket Case]]» – 3:01
#«[[When I Come Around]]» – 2:58
#«[[She (sang)|She]]» – 2:14
#«[[J.A.R.|J.A.R. (Jason Andrew Relva)]]» – 2:51
#«[[Geek Stink Breath]]» – 2:15
#«[[Brain Stew/Jaded|Brain Stew]]» – 3:13
#«[[Brain Stew/Jaded|Jaded]]» – 1:30
#«[[Walking Contradiction]]» – 2:31
#«[[Stuck with Me]]» – 2:15
#«[[Hitchin' a Ride]]» – 2:51
#«[[Good Riddance (Time of Your Life)]]» – 2:31
#«[[Redundant (sang)|Redundant]]» – 3:18
#«[[Nice Guys Finish Last]]» – 2:49
#«[[Minority (sang)|Minority]]» – 2:47
#«[[Warning (sang)|Warning]]» – 3:42
#«[[Waiting (sang)|Waiting]]» – 3:11
#«Macy's Day Parade» – 3:31

===Opprinnelsen til sporene===
*Spor 1 var opprinnelig [[A- og B-side|B-side]] for singelen ''«[[Warning (sang)|Warning]]»'' fra albumet **' (2000), men ble re-innspilt for dette albumet.
*Spor 2 har aldri tidligere vært utgitt
*Spor 3-7 er fra suksessalbumet *[[Dookie]]* (1994)
*Spor 8 er med i soundtracket til filmen *[[Angus]]*
*Spor 9-13 er fra albumet *[[Insomniac]]* (1995)
*Spor 14-17 er fra albumet *[[Nimrod (album)|Nimrod]]* (1997)
*Spor 18-21 er fra albumet ** (2000)

## Eksterne lenker
*
Magnus Nedregotten

**Magnus Nedregotten** (født 1990) er en norsk curlingspiller. Han spiller for Team Minera skifer.

Nedregotten har sammen med Kristin Skaslien vunnet sølv og bronse under Vinter-OL i Curling. Bronse i mikspar under vinter-OL 2018 i Pyeongchang og sølv i samme øvelse under vinter-OL 2022. 

I 2023 ble Nedregotten valgt til leder i utøverkomiteen i Norges idrettsforbund og olympiske og paralympiske komité og dermed medlem i styret. Han etterfulgte Astrid Uhrenholdt Jacobsen. 

## Referanser


## Eksterne lenker
* 
* Lien, Silje Josten (21. februar 2013): «Trener daglig for å nå toppen», NRK Hedmark og Oppland
Mosuldemningen

**Mosuldemningen** (arabisk:  ‏سد الموصل, tidligere kalt *Saddamdemningen*, سد صدام) er en demning med et pumpekraftverk for utnyttelse av vannkraft i elva Tigris, ovenfor byen Mosul i det nordøstre Irak. Den forsyner denne storbyen med vann og elektrisk kraft. Dette er Iraks største demning.

Det er installert fire turbiner på 200 MW hver, men det antas at reell kraftproduksjon varierer fra 320 MW til 1&nbsp;010 MW. Anlegget er Iraks største demning og et av de største vannkraftverkene i Midtøsten. Kraftverket ble ferdigstilt i 1986.

Demningen er 135 meter høy. Grunnen under og rundt demningen består av mye gips, og det er derfor en begrunnet frykt for at deler av anlegget kan begynne å rase ut. Under invasjonen i 2003 var det geriljastyrker fra Kurdistans patriotiske union som bevoktet damanlegget og hindret at det raste ut som følge av bombeangrep eller sabotasje.

Det er 4 demninger på Tigris i Irak. I rekkefølge ovenfra er de: Mosuldemningen (200 MW), Badushdemningen, Samarrademningen og Kutdemningen.

## Eksterne lenker
*
Ephemerythidae

* *[[Ephemerythus]]*
* *[[Limnokijara]]*

**Ephemerythidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn.

## Utseende
Hannens fasettøyne er udelte. Bakvinger finnes hos *[[Limnokijara]]*, men mangler hos *[[Ephemerythus]].* Nymfen har bladformede trakégjeller på bakkroppsledd 2-5 eller 2-6.

## Systematisk inndeling

* Ordenen døgnfluer (Ephemeroptera)
** Overfamilien Ephemerelloidea
*** Familien Ephemerythidae McCafferty & Wang, 2000
**** Slekten *[[Ephemerythus]]* Gillies, 1960 – Sentral-Afrika, kjent fra Kongo og Tanzania
***** *[[Ephemerythus dissimilimus]]* Kopelke, 1980
***** *[[Ephemerythus niger]]* Gillies, 1960
***** *[[Ephemerythus straeleni]]* (Demoulin, 1964)
**** Slekten *[[Limnokijara]]* Jacobus & Mc Cafferty, 2006 – både Øst- og Vest-Afrika. Kjent fra Tanzania, Malawi og Nigeria. Navnet er en omstokking av Kilimanjaro.
***** *[[Limnokijara kiboensis]]* (Gillies, 1960)
***** *[[Limnokijara picta]]* (Gillies, 1960)

## Kilder
* Jacobus, L.M. & Mc Cafferty, W.P. (2006) Phylogenetic revision of Ephemerythidae (Ephemeroptera: Pannota). *Transactions of the American Entomological Society* 132: 75-79. http://www.famu.org/mayfly/pubs/pub_j/pubjacobusl2006p75.pdf

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Hildegard Falck

**Hildegard Falck** (født *Janze*) (født 8. juni 1949) er en tysk tidligere friidrettsutøver (mellomdistanseløper).

11. juli 1971 ble Falck historisk da hun som første kvinne i historien brøt 2-minuttersgrensen og løp på 1.58,5, to sekunder raskere enn den tidligere rekorden til Jugoslavias Vera Nikolić.

I EM 1971 i Helsingfors var hun med på det tyske stafettlaget som tok sølv på 4 x 400 meter etter Øst-Tyskland.

Falcks fremste meritt er fra OL 1972 i München der hun vant gull på 800 meter og deltok på det tyske stafettlaget som tok bronse på 4 x 400 meter.

## Referanser


## Eksterne lenker
*
Hilmar Kass

**Poul Martin Hilmar Kass** (1926–2023) var en færøysk politiker og sjømannsskolelærer. Han var medlem av det færøyske Lagtinget fra 1966 til 1988 og formann i Sjálvstýrisflokkurin fra 1971 til 1994.

## Liv og virke
Han var sønn av fiskeskipper og indremisjonsmann Bartal Johansen og Súsanna (Sanna) Lamhauge. Han var nest eldst av ti søsken. Familien drev senere handel og rederi på Strendur.

Han reiste til sjøs med faren som 16-åring og tok etter hvert styrmanns-, skipsfører- og telegrafisteksamen. Han gikk Føroya Læraraskúli og underviste så ved middel- og realskolen samt gymnaset i Tórshavn. I 1969 ble han lærer ved sjømannsskolen i Tórshavn. Kass ble assisterende rektor i 1973 og rektor i første halvår av 1994, hvorpå han avgikk med pensjon.

Kass var innvalgt på Lagtinget fra Suðurstreymoy fra 1966 til 1988. Hele tiden ledet han Sjálvstýrisflokkurins lagtingsgruppe. Han var også formann i Lagtingets markedskomité fra 1970 til 1974 og fra 1981 til 1988. Kass var styreformann i forsikringsmonopolet Tryggingarsambandið Føroyar fra 1985 til 1997.

Hilmar Kass var farbror til tidligere lagtingsmann Jákup Sverri Kass.

### Æresbevisninger
Hilmar Kass ble utnevnt til ridder av Dannebrogordenen i 1973.

## Referanser
International Supervideos!

***International Supervideos!*** er en DVD utgitt av Green Day for å komplimentere samlealbumet International Superhits! som ble lansert sammen med DVD-en. DVD-en inneholder alle musikkvideoer laget til Green Days singler fra albumene *[[Dookie]]* (1994), *[[Insomniac]]* (1995), *[[Nimrod (album)|Nimrod]]* (1997) og ** (2000). De eneste musikkvideoene fra disse albumene som ikke er tatt med, er *«[[Welcome to Paradise]]»* (Dookie, 1994) og *«Macy's Day Parade»* (Warning:, 2000). Det er fortsatt ikke kjent årsaken til dette.

## Sporliste

### Sanger fra ''[[International Superhits!]]'' som ikke er med på ''International Supervideos!''

## Eksterne lenker
* 
*
Kause

**Kause**, eller bare **kaus**, er en foring av tre, metall- eller plast som legges inn i en spleiset løkke, eller øyespleis, i enden på et tau eller vaier. Kausen skal beskytte mot gnisning og friksjonslitasje og samtidig sikre at løkken holder seg åpen med en viss diameter. Formen er ofte en halvsirkel med spiss avslutning som er tilpasset at der skal ligge en spleiseløkke rundt. Kauser brukes bl.a. til å styre tau i en seilskuterigg.

Bruksområder for løkker med kause er blant annet der tauet skal festes til en tapp, men kunne fjernes enkelt og settes tilbake like enkelt. Det er også enklere å tre tynnere snører gjennom (stort nåløye). Kauser gjør også renneløkker mer smidige i bruk.

Blokkmakerne dreide kauser av tre til bruk i seilskuterigg.

## Referanser
Anomaly

***Anomaly*** er det fjerde soloalbumet til tidligere Kiss-gitarist Ace Frehley.

Albumet ble utgitt 15. september 2009.

## Sporliste
# «Foxy & Free» – 3:43
# «Outer Space»  – 3:48
# «Pain in the Neck» – 4:18
# «Fox on the Run» – 3:34
# «Genghis Khan» – 6:08
# «Too Many Faces» – 4:22
# «Change the World» – 4:11
# «Space Bear» – 5:24
# «A Little Below the Angels» – 4:17
# «Sister» – 4:48
# «It's a Great Life» – 4:00
# «Fractured Quantum» – 6:19
# «The Return of Space Bear» (iTunes bonusspor)

## Personell
* Ace Frehley – vokal, gitar, bass
* Anthony Esposito – bass
* Anton Fig – trommer
* Derrek Hawkins – gitar
* Scot Coogan – trommer
* Marti Frederiksen – keyboard, bass, gitar

## Kilder
*
Altklarinett

**Altklarinett**en er et musikkinstrument i treblåserfamilien. Den er et transponerende instrument i Eb, selv om instrumenter i F og E er blitt lagd. Den er en klarinett som er lavere stemt enn den vanlige sopranklarinetten i Bb, men lysere stemt enn bassklarinetten. 

## Opptreden og bruk
Altklarinetten er ikke så veldig vanlig å ha i korps i Norge, men det meste av korpsmusikk har sin egen altklarinettstemme. Grunnene for den relativt sjeldne opptredenen i korpsene, er bl. a at den er dyr og den nesten alltid dobles av et annet instrument.

Fordelen med altklarinetten er at der sopranklarinetten har et svakt register, har altklarinetten så å si «smørregisteret» sitt.

## Se også
* Klarinett
Arnold Klein

**Arnold Klein** (født 27. februar 1945 i Mount Clemens i Michigan i USA, død 22. oktober 2015 i Rancho Mirage) var en amerikansk dermatolog og professor ved the David Geffen School of Medicine i Los Angeles i California.

Klein var Michael Jacksons hudlege.

## Referanser


## Eksterne lenker
*
Aslanbek Bulatsev

**Aslanbek Bulatsev** (født 1963 i Mikhaylovskoye i den tids Den russiske sovjetiske føderative sosialistrepublikk) er en ossetisk politiker og embetsmann.

Han var tidligere ligningssjef i Nord-Ossetia, men ble 22. oktober 2008 utnevnt til statsminister i Sør-Ossetia av det sør-ossetiske parlamentet. Han gikk offisielt av helsemessige årsaker 4. august 2009, og ble erstattet av Vadim Brovtsev, som fram til dette ledet et russisk byggefirma.

Bulatsev ledet en regjering med 19 ministre, og Hasan Soslanovich Pliev var første visestatsminister.

## Referanser